Beringinis liūtas
Beringinis liūtas (Panthera leo vereshchagini) – išnykęs ikiistorinių liūtų porūšis, pleistoceno metu gyvenęs Jakutijoje, Rusijos Tolimuosiuose Rytuose, Aliaskoje, Jukono teritorijoje (Kanada). Išnyko maždaug prieš 13 000 metų. Šių liūtų kaukolių ir žandikaulių tyrimai parodė, kad tai naujas porūšis, skirtingas nuo kitų ikiistorinių liūtų. Porūšis skiriasi nuo europinio urvinio liūto (Panthera leo spelaea), nes jo atstovai būdavo stambesni, ir nuo amerikinio liūto (Panthera leo atrox), nes beringinių liūtų atstovai būdavo smulkesni, o jų kaukolių proporcijos – kitos.